Bücker Bü 131 Jungmann

**Bücker Bü 131 Jungmann** („naujokas“, „jaunas vyras“) – baziniam pilotų mokymui skirtas mišrios konstrukcijos dvivietis biplanas, XX a. ketvirtame dešimtmetyje suprojektuotas ir gamintas Vokietijos (Trečiojo Reicho) aviacijos įmonės „Bücker Flugzeugbau“. Tai buvo pirmasis šios bendrovės sukurtas orlaivis, taip pat paskutinis biplanas, pradėtas gaminti Vokietijoje. Vieną šio modelio lėktuvą 1939 m. įsigijo Lietuvos aeroklubas.

1934 m. balandžio 27 d. pirmasis prototipas Bü 131 atliko savo pirmąjį skrydį – praėjus maždaug dvejiems metams po to, kai Karlas Bückeris Berlyno Johannisthalio rajone įkūrė bendrovę. Lėktuvo konstravimo darbams vadovavo Andersas J. Anderssonas. Bü 131 konstrukcijoje buvo derinami metaliniai ir mediniai elementai; jis buvo projektuotas kaip tinkamas mokymams, taip pat galintis atlikti akrobatinius manevrus. Pirmieji Bü 131 buvo pristatyti 1934 m., o viena svarbiausių ankstyvųjų šio tipo užsakovų tapo Vokietijos aviacijos sporto organizacija „Deutscher Luftsportverband“ (DLV). Vėliau modelis Bü 131B tapo pagrindiniu Vokietijos karinių oro pajėgų (Liuftvafės) pradinio mokymo lėktuvu. Šioje rolėje šie orlaiviai buvo plačiai viso Antrojo pasaulinio karo metu.

XX a. ketvirtajame dešimtmetyje „Bü 131“ sulaukė didelės paklausos, todėl buvo sudaryta nemažai stambių eksporto sutarčių, taip pat buvo parduotos kelios gamybos licencijos. Didžiausia prieškarinė eksporto užsakovė buvo Jugoslavijos Karalystė, kuri vienu metu eksploatavo net apie 400 „Bü 131“. Keli šimtai šio modleio orlavių buvo pagaminti Ispanijos aviacijos bendrovėje „Construcciones Aeronáuticas SA“ (CASA). Daugiau kaip 1 300 Bü 131 naudojo Japonijos imperijos karinės oro pajėgos, kur jie gavo vietinius pavadinimus „Kokusai Ki-86“ ir „Kyūshū K9 W Momoji“. Po karo Bü 131 dar kelis dešimtmečius išliko daugelio šalių karinių oro pajėgų gretose, kai kurios jų šį tipą naudojo iki pat septintojo dešimtmečio pabaigos. Lėktuvas buvo gana populiarus ir tarp privačių pilotų, kurie dažnai šį orlaivį modernizuodavo įrengdami šiuolaikinius variklius.

## Kūrimas

Bü 131 ištakos sietinos su vieno žmogaus – Karlo Bückerio – veikla. Pirmojo pasaulinio karo metu tarnavęs Vokietijos imperijos kariniame jūrų laivyne ''(Kaiserliche Marine)'', Bückeris persikėlė į Švediją ir tapo bendrovės „Svenska Aero AB“ (nepainioti su „Svenska Aeroplan AB“, SAAB) vykdančiuoju direktoriumi. Vėliau jis grįžo į Vokietiją kartu su jaunu SAAB konstruktoriumi Andersu J. Anderssonu ir 1932 m. Berlyne-Johannisthalyje įkūrė naują įmonę „Bücker Flugzeugbau GmbH“. Nuo pat pradžių iki Antrojo pasaulinio karo pradžios Anderssonas vadovavo bendrovės konstruktorių komandai ir nedelsdamas ėmėsi kurti pirmąjį įmonės lėktuvą. Šių pastangų rezultatu galiausiai tapo Bü 131.

Orlaivis buvo projektuotas taip, kad būtų tinkamas akrobatiniams manevrams ir mokomiesiems skrydžiams. Jis pasižymėjo daugeliu to meto tokio tipo lėktuvams būdingų bruožų: tai buvo biplanas su dviem atviromis kabinomis, išdėstytomis viena paskui kitą, ir su neįtraukiama važiuokle. Viršutinis ir apatinis sparnai konstrukciniu požiūriu buvo beveik identiški – netgi tiek, kad prireikus juos buvo galima lengvai sukeisti tarpusavyje. Visų sparnų strėliškumas siekė 11 laipsnių ir pasižymėjo nedideliu teigiamu skersiniu V, juose buvo įrengti eleronai. Sparnų konstrukciją daugiausia sudarė I formos medinės lonžeronų sijos, padengtos audiniu.

Bü 131 liemuo buvo sudarytas iš suvirintų plieninių vamzdžių karkaso; jo priekinė dalis buvo dengta skarda, o galinė – drobe. Tiek degalai, tiek alyva buvo laikomi liemens viduje įrengtose talpyklose. Prie liemens šonų buvo pritvirtintos dvi pagrindinės važiuoklės atramos su spyruokliniais ir alyviniais amortizatoriais, o liemens uodegos apačioje įrengtas spyruoklinis uodegos ratukas. Pagrindiniai ratai turėjo žemo slėgio („balionines“) padangas ir stabdžius.

1934 m. balandžio 27 d. pirmasis prototipas, gavęs registracijos numerį D-3150, atliko savo pirmąjį skrydį. Jį pilotavo Joachimas von Koppenas.Ankstyvieji lėktuvai buvo varomi vienu keturių cilindrų apverstu oru aušinamu vienaeiliu varikliu „Hirth HM60R“, išvystančiu iki 80 AG (60 kW) galią. Pirmieji pristatymai užsakovams prasidėjo dar tais pačiais metais – taip Bü 131 tapo pirmuoju bendrovės orlaiviu, pasiekusiu serijinę gamybą. Bu 131 buvo paskutinis biplanas, masiškai gamintas Vokietijoje.

1936 m. pradėta modernizuoto modelio „Bü 131B“ gamyba. Ši versija buvo varoma galingesniu varikliu „Hirth HM 504A-2“, išvystydavusiu iki 105 AG (78 kW). Lygiagrečiai buvo sukurtas masiškai negamintas modelis „Bü 131C“, varomas britišku varikliu „Blackburn Cirrus Minor“, išvystydavusiu iki 80 AG (60 kW).

Dėl didžiulės šio tipo paklausos „Bücker“ pardavė ir kelias jo gamybos licencijas. Vieną jų įsigijo konkuruojanti Vokietijos įmonė „Dornier“, pagaminusi 88 iš 94 lėktuvų, kuriuos galiausiai eksploatavo Šveicarija. Vienuolika orlaivių (vienas prototipas ir dešimt serijinių) buvo pagaminti Čekoslovakijos įmonėje „Ringhoffer-Tatra“, kur gavo indeksą kaip T 131. Šie orlaiviai pagaminti dar iki 1938 m. okupacijos; vėliau gamyboje buvę lėktuvai buvo užbaigti jau Vokietijos reikmėms, kol „Tatra“ gavo nurodymą nutraukti orlaivių gamybą. Nors vokiečių okupacinė valdžia įsakė „Tatrai“ sustabdyti gamybą, Prahoje įsikūrusiai aviacijos įmonei „Aero“ buvo pavesta *Luftwaffe* poreikiams gaminti versiją „Bu-131D-2“. Gamybos apimtis pasiekė 24 lėktuvus per mėnesį. Gamyba įmonėje „Aero“ tęsėsi iki 1940 m. rugsėjo, kol gamykla buvo pertvarkyta „Focke-Wulf Fw 189 Uhu“ gamybai. Iki to laiko buvo pagaminta apie 300 vienetų. Bene ambicingiausia licencijos turėtoja tapo Ispanijos bendrovė „Construcciones Aeronáuticas SA“ (CASA), kuri vietoje pagamino maždaug 530 lėktuvų; ši gamybos linija galutinai buvo uždaryta tik septintojo dešimtmečio pradžioje.

1945 m. įmonė „Aero“ atnaujino „Bü 131“ gamybą, siekdama patenkinti Čekoslovakijos karinių oro pajėgų poreikį mokomiesiems lėktuvams. Pradinė versija, pavadinta „Aero C-4“, buvo varoma varikliu „Hirth HM 504A“, o pirmieji pristatymai prasidėjo 1946 m. balandį. Pagaminus 20–30 vnt. C-4 modelio lėktuvų, pradėta modelio „Aero C-104“ gamyba, kuriame buvo montuojamas čekoslovakiškas variklis „Walter Minor 4-III“. Gamyba tęsėsi iki 1949 m., iš viso pagaminta 260 šios versijos orlaivių.

## Eksportas
Bücker Bü 131 eksportas:

iki 1938 m. „Bücker“ eksportavo orlaiviui į Austriją – 2 vnt., Nyderlandus – 1 vnt., Jugoslaviją – 1, Lenkiją – 1, Čekoslovakiją – 1, Kiniją – 1, Madžiūriją – 5 ir pardavė 10 vnt. privatiems pirkėjams.

## Eksploatacijos istorija

„Bü 131A“ buvo kuriamas kaio tvirtas ir kartu manevringas lėktuvas, skirtas sporto organizacijai *Deutscher Luftsportverband* (DLV). Pirmą tokį orlaivį ji gavo 1934 m. Netrukus po to Bü 131B buvo laimėjo Liuftvafės pradinio mokymo lėktuvo konkursą. Antrojo pasaulinio karo metais šis tipas buvo naudojamas beveik visose pagrindinėse *Luftwaffe* skraidymo mokyklose, taip pat naktinių trikdymo atakų daliniuose, tokiuose kaip *Nachtschlachtgruppen* (NSGr) 2, 11 ir 12. Antroje karo pusėje Bü 131 palaipsniui buvo keičiamas naujesniu vienasparniu mokomuoju lėktuvu „Bücker Bü 181 Bestmann“.

Iki karo pradžios pagrindinė eksporto užsakovė buvo Jugoslavijos Karalystė; manoma, kad ten galėjo patekti net iki 400 Bü 131. Kita prieškarinė naudotoja buvo Bulgarijos Karalystė, užsakiusi 15 šio tipo orlaivių, o Rumunijos Karalystė įsigijo apie 40 Bü 131.

Bü 131 taip pat plačiai naudotas Japonijos imperijoje, kur paprastai buvo komplektuojamas su vietoje gamintais *Hatsukaze* varikliais. Japonijos imperijos armijos oro pajėgoms buvo pagaminti 1 037 lėktuvai, gavę pavadinimą „Kokusai Ki-86“, o dar 339 orlaiviai, gavę indeksą „Kyūshū K9 W Momoji“, buvo skirti Japonijos imperijos karinio jūrų laivyno aviacijai.

Pokario laikotarpiu šie orlaiviai buvo naudojami keliose valstybėse. Bü 131 išliko Ispanijos karinių oro pajėgų pagrindiniu mokomuoju lėktuvu iki pat 1968 m. Čekoslovakiški modeliai „C-4“ ir „C-104“ buvo naudojami Čekoslovakijos karinės aviacijos akademijoje; nuo 1947 m. dalis orlaivių perduota civiliniam naudojimui. XX a. šeštajame dešimtmetyje „C-104“ buvo palaipsniui nurašyti iš Čekoslovakijos karinių oro pajėgų ir perduoti aeroklubams; paskutiniai lėktuvai iš organizacijos „*Svazarm“* skraidymo klubų buvo nurašyti 1964 m.

XX a. septintajame dešimtmetyje ir aštuntojo pradžioje Ispanijos, Šveicarijos ir Čekoslovakijos vyriausybės atsisakė savo turimų „Bü 131“, dažnai parduodamos juos privatiems savininkams, todėl nemažai šių lėktuvų buvo eksportuota į Jungtines Valstijas. Maždaug 200 „Bü „131“ išliko tinkamos skrydžiams būklės iki XXI amžiaus, nors daugelyje jų buvo sumontuoti naujesni varikliai, tokie kaip keturių cilindrų horizontalūs opoziciniai, 150 AG (110 kW) galios „Lycoming O-320“ arba 180 AG (130 kW) galios „Lycoming O-360“, turintys apversto kuro ir alyvos tiekimo sistemas, pritaikytas akrobatiniams skrydžiams. Žinomas akrobatinio skraidymo pilotas Marion'as Cole’as daugelyje aviacijos švenčių ir 1968 m. Rytų Vokietijoje vykusiame pasaulio čempionate, būdamas JAV komandos nariu, skraidė „Bücker Jungmann“, varomu „Lycoming IO-360“ su apversto kuro tiekimo sistema.

Bü 131 dažnai buvo giriamas dėl išskirtinių valdymo savybių, lyginant su kitais biplanais ir net kai kuriais šiuolaikiniais akrobatiniais lėktuvais. „Jungmann“ priežiūra ir eksploatacija prilygsta kitiems senoviniams orlaiviams, o sumontavus „Lycoming“ variklius dažnai tampa net paprastesnė. Fiuzeliažo ir kitų konstrukcinių dalių galima įsigyti iš tiekėjų Europoje.

1994 m. gamyba trumpam buvo atnaujina Ispanijoje – įmonė „Bücker Prado“, naudodama išlikusias CASA gamybos formas, pagamino 21 lėktuvą, pažymėtą BP 131. Taip pat dešimtajame dešimtmetyje Januszas Karasiewiczius Lenkijoje pradėjo gaminti Bü 131 išvestinį variantą, remdamasis originalia čekoslovakiška konstrukcine dokumentacija. Pranešama, kad 1994–2000 m. Lenkijoje iš viso buvo pagaminta 20 tokių orlaivių.

## Lietuvoje

Lietuvos aeroklubas 1939 m. vasarą Vokietijoje įsigijo vieną Bucker 131 D „Jungmann“. Liepos 12 d. įvyko krikštynos (kartu su prancūzišku Farman.393). Bucker 131 D „Jungmann“ buvo pakrikštytas „Merkurijumi“ (originale - „Merkurius"), gavo registracijos numerį LY-LAC. Orlaivis naudotas mokymui, treniruotėms, pilotažui.

Po sovietinės okupacijos nebuvo perimtas sovietų KOP, tik vasarą vykusios aviacijos šventės proga ant liemens buvo nupieštos žvaigždės. 1940 m. rudenį lėktuvas su kitais Lietuvos aeroklubo lėktuvais ir sklandytuvais buvo pervarytas į Aukštagirio sklandymo mokyklą. Okupacinė valdžia jais skraidyti neleido, todėl angare uždaryti lėktuvai sulaukė vokiečių okupacijos. Yra išlikusi nuotrauka, kur vokiečiai apžiūrinėja šį lėktuvą su žvaigžde ant uodegos. Okupacinė vokiečių kariuomenė šį lėktuvą suremontavo, pervežė į Kirtimų aerodromą, naudojo pilotų mokymui. Neaišku kokiu metu vokiečiai jį išsivežė į ne Lietuvoje buvusią pilotų mokyklą, daugiau žinių apie šį orlaivį nėra.

## Variantai

; Bü 131A
: Dvivietis pradinio mokymo biplanas, bazinis modelis.
; Bü 131B
: Patobulintas variantas, varomas galingesniu varikliu „Hirth HM 504A-2“.
; Bü 131C
: Eksperimentinis variantas, varomas 90 AG (67 kW) galios variklius „Cirrus Minor“. 1 vnt.
; Bü 131D 
:1938 m. atnaujintas „B" modelis. Išoriškai skyrėsi tik didesniu galiniu ratuku. Variklis - Hirth HM 504 A-2 (105 AG). Lietuvos aeroklubas 1939 m. įsigijo vieną šio modelio lėktuvą.
; Nippon Kokusai Ki-86A kariuomenės 4 tipo pradinio mokymo lėktuvas
: Japonijoje gaminta licencinė versija, varoma varikliu „Hitachi Ha47“
; Nippon Kokusai Ki-86B kariuomenės 4 tipo pradinio mokymo lėktuvas
: Orlaivis visiškai mediniu fiuzeliažu, gamintas strateginių medžiagų deficito sąlygomis.
; Kyūshū K9W1 *Momiji* laivyno 2 tipo mokymo lėktuvas, 11 modelis
: Japonijos kariniam jūrų laivynui gamintas serijinis modelis, varomas varikliu „Hitachi GK4A Hatsukaze 11“
: **Bü 131 D**: nuo 1938 m. gaminto modelio "B" pavadinimas. Išoriškai skiriasi tik didesniu galiniu ratu. Variklis - Hirth HM 504 A-2 (105 AG). Tokį orlaivį įsigijo LAK.
; Tatra T.131
: Po karo Čekoslovakijos įmonėje „Ringhoffer-Tatra“ (Kopřivnicoje) gamintas licencinis variantas.
; Aero C-4
: Okupuotoje Čekoslovakijoje karo metu pagal originalius brėžinius gamintas „Bücker Bü 131B“, naudotas ir po karo su originaliu „Hirth“ varikliu.
; Aero C-104
: Po karo Čekoslovakijoje sukurta modifikacija su varikliu „Walter Minor 4-III“, pagaminta 260 vnt.
; CASA 1.131
: Pagal licenciją Ispanijoje gamintas modelis su varikliu „Hirth HM 504“ arba 125 AG (93 kW) galios varikliu ENMA Tigre G-IVA.
; BP 131
: šiuolaikinis licencinis variantas
; SSH T-131P
: Priešserijinis Lenkijoje gaminamas variantas, varomas 78 kW (105 AG) galios varikliu „Walter Minor 4-III“. Nuo 1994 m. pagaminti 4 vnt.
; SSH T-131PA
: Lenkijoje gaminamas serijinis variantas, varomas 103 kW (138 AG) galios opoziciniu varikliu „LOM M332AK“. Pirmas skrydis – 1995 m. Trys ikiserijiniai egzemplioriai pagaminti 2012 m. ir 29 – iki 2022 m.

## Operatoriai

; 

* Bulgarijos karalystės karinės oro pajėgos

; 

* Čekoslovakijos karinės oro pajėgos
* Sbor národní bezpečnosti (Čekoslovakijos saugumo pajėgos)
* Svazarm

; 

* Graikijos karalystės karinės oro pajėgos

; 

* Karališkosios Jugoslavijos karinės oro pajėgos

; 

* Jugoslavijos SFR karinės oro pajėgos

; 

* Japonijos imperijos kariuomenės karinės oro pajėgos
* Japonijos imperijos karinio jūrų laivyno karinės oro pajėgos

; 

* *Zrakoplovstvo Nezavisne Države Hrvatske* – Kroatijos karinės oro pajėgos

; 

* Lietuvos aeroklubas (trumpam mobilizuotas į KOP 1939 m. pabaigoje)

; 

* Nyderlandų karališkosios karinės oro pajėgos

; 

* Lenkijos karinės oro pajėgos (bandymams įsigytas 1 vnt., prieš 1939 m.)

; 

* Rumunijos karališkosios karinės oro pajėgos
* Rumunijos karinės oro pajėgos

; 

* Slovakijos karinės oro pajėgos

; 

* Pietų Afrikos karinės oro pajėgos

; 

* Ispanijos karinės oro pajėgos

; 

* Šveicarijos karinės oro pajėgos

; 

* Vengrijos karalystės karinės oro pajėgos

; 

* *[[:lt:Luftwaffe|Luftwaffe]]*

## Techniniai duomenys (Bü 131B)

**Bendrosios charakteristikos**

* **[[Įgula (mašinos)|Įgula]]:** 2
* **Ilgis:** 6,62 m
* **[[Sparno mojis]]:** 7,40 m
* **Aukštis:** 2,25 m
* **Sparno plotas:** 13,5 m2
* **[[Aerodinaminis profilis]]:** NACA 3410.5
* **[[Svoris]]:**
** **[[Tuščios transporto priemonės svoris|tuščio]]:** 380 kg
** '''maksimalus kilimo'''**: 670** kg
* **Kuro bakų talpa:** 86 l
* **Jėgainė:** vienas 4 cilindrų vienaieilis apverstas vidaus degimo variklis „Hirth HM 504“, išvystantis 100 AG (75 kW)
* **[[Propeleris]]:** dvimentis fiksuoto žingsnio

**Skrydžio duomenys**

* **[[V greičiai|Greitis]]:**
** **[[V greičiai|maksimalus]]:** 183 km/h (99 mazgai)
** **kreiserinis:** 170 km/h (92 mazgai)
** **tūpimo:** 82 km/h (44 mazgai)
* **Skrydžio nuotolis:** 650 km (350 jūrmylės)
* '''Skrydžio lubos'''**:** 4 300 m
* **Kilimo laikas:**
** į 2000 m. – 12 min.
** į 3000 m. – 23 min.
** į 4000 m. – 45 min.
* **Sparno apkrova**: 46.3 kg/m2
* **Galios ir svorio santykis**: 0.120 kW/kg

## Taip pat. žr.

**Susiję konstrukcijos**

* Bücker Bü 133 Jungmeister
* B&F Fk131 Bücker Jungmann – XXI a. gaminama replika

**To paties laikotarpio, paskirties ir konfigūracijos orlaiviai**

* Avia B.122
* Boeing-Stearman Model 75
* Caproni Ca.100
* de Havilland Tiger Moth
* Fleet Finch
* Focke-Wulf Fw 44 Stieglitz
* Fokker S.IX
* Hanriot HD.28
* Great Lakes Sport Trainer
* Koolhoven F.K.51
* Repülőgépgyár Levente II
* Romano R.82
* Stampe-Vertongen SV.4
* Polikarpov Po-2
* RWD 8
* Tachikawa Ki-9
* Tachikawa Ki-17

## Literatūra
* Bridgeman, Leonard (1946). The Bücker Bü 131B 'Jungmann': Jane’s Fighting Aircraft of World War II. (anglų k.) London, UK: Studio. .
* Gerdessen, Frederik (April–July 1982). „Estonian Air Power 1918–1945“. Air Enthusiast. No. 18. (anglų k.) pp. 61–76. ISSN 0143-5450.
* Jackson, Paul (2003). Jane’s All The World’s Aircraft 2003–2004. Coulsdon, UK: Jane’s Information Group. (anglų k.) .
* Ketley, Barry; Rolfe, Mark (1996). Luftwaffe Fledglings 1935–1945: Luftwaffe Training Units and their Aircraft. Aldershot, UK: Hikoki Publications. (anglų k.) .
* König, Erwin. Bücker Bü 131 „Jungmann“ (Flugzeug Profile 27) D-86669 (vokiečių k.). Stengelheim, Germany: Unitec Medienvertrieb e. K.
* König, Erwin (1987). Die Bücker-Flugzeuge (The Bücker Aircraft) (vokiečių k.). Martinsried, Germany: Nara Verlag. .
* König, Erwin (1979). Die Bückers, Die Geschichte der ehemaligen Bücker-Flugzeugbau-GmbH und ihrer Flugzeuge (vokiečių k.).
* Kulikov, Victor (March 2000). "Des occasions en or pour Staline, ou les avions allemands en URSS]. Avions: Toute l’Aéronautique et son histoire (prancūzų k.) (84): 16–23. ISSN 1243-8650.
* Kulikov, Victor (April 2000). „Des occasions en or pour Staline, ou les avions allemands en URSS“. Avions: Toute l’Aéronautique et son histoire (prancūzų k.) (85): 44–49. ISSN 1243-8650.
* Lietuvos Aero Klubas 1927–1940 m., Plieno sparnai.
* Mondey, David (2006). The Hamlyn Concise Guide to Axis Aircraft of World War II. London, UK: Chancellor Press Ltd. .
* Sarjeant, L. F. (1971). Bücker Bü 131 Jungmann (Aircraft in Profile 222). Windsor, Berkshire, UK: Profile Publications.
* Simpson, Rod; Longley, Pete; Swan, Robert (2022). The General Aviation Handbook: A Guide to Millennial General Aviation Manufacturers and their Aircraft. Tonbridge, Kent, UK: Air-Britain (Trading) Limited. .
* Sinnhuber, Karl (2012). Salzburg To Stalingrad. UK: Milton Keynes. .
* Smith, John Richard; Kay, Anthony L.; Creek, Eddie J. (1972). German Aircraft of the Second World War. London, UK: Putnam and Company Ltd. .
* Soukup, Oldřich (1978). „Monografie: Aero C-4 & C-104“. Letectví a Kosmonautika (čekų k.). No. 24. pp. 951–954.
* Stasys Čekanauskas prisimena… MAČIAU PASKUTINES LIETUVOS AERO KLUBO DIENAS, Įrašė į diktofoną ir spaudai paruošė E.Jasiūnas 1971.X. 10, *Plieno Sparnai Nr.4 Čikaga 1974 m. El. publikavimui parengė: N.Korbutas 2010.06.12, Plieno sparnai.*
* Tincopa, Amaru: Axis Aircraft in Latin America, o. O. 2016.
* Wietstruk, Siegfried (1999). Bücker-Flugzeugbau, Die Geschichte eines Flugzeugwerkes D-82041 (vokeičių k.). Oberhaching, Germany: Aviatik Verlag. .
* Wood, Tony; Gunston, Bill (1977). Hitler’s Luftwaffe: A Pictorial History and Technical Encyclopedia of Hitler’s Air Power in World War II. (anglų k.) London, UK: Salamander Books Ltd. p. 139. ISBN 0-86101-005-1

## Išnašos